ETA:n sekakomitean päätös N:o 48/2000, tehty 31 päivänä toukokuuta 2000, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 237 , 21/09/2000 s. 0058 - 0059



ETA:n sekakomitean päätös N:o 48/2000, tehty 31 päivänä toukokuuta 2000, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 19 päivänä toukokuuta 2000 tehdyllä ETA:n sekakomitean päätöksellä N:o 42/2000(1). (2) Radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annettu Euroopan parlamentin ja neuvoston direktiivi 1999/5/EY(2) olisi otettava osaksi sopimusta. (3) Direktiivillä 1999/5/EY kumotaan 8 päivästä huhtikuuta 2000 alkaen telepäätelaitteista ja satelliittimaa-asemalaitteista ja niiden vaatimustenmukaisuuden tunnustamisesta 12 päivänä helmikuuta 1998 annettu Euroopan parlamentin ja neuvoston direktiivi 98/13/EY(3), joka on osa sopimusta ja joka siis korvataan direktiivillä 1999/5/EY. (4) Tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä 19 päivänä helmikuuta 1973 annettua neuvoston direktiivin 73/23/ETY(4) mukautusta on mukautettava Itävallan, Suomen ja Ruotsin Euroopan unioniin liittymisen johdosta, ON PÄÄTTÄNYT SEURAAVAA: 1 artikla Korvataan sopimuksen liitteessä II olevan XVIII luvun 4 zg kohdan (Euroopan parlamentin ja neuvoston direktiivi 98/13/EY) teksti seuraavasti: "399 L 0005: Euroopan parlamentin ja neuvoston direktiivi 1999/5/EY, annettu 9 päivänä maaliskuuta 1999, radio- ja telepäätelaitteista ja niiden vaatimustenmukaisuuden vastavuoroisesta tunnustamisesta (EYVL L 91, 7.4.1999, s. 10)." 2 artikla Muutetaan sopimuksen liitteessä II olevan X luvun 1 kohta (neuvoston direktiivi 73/23/ETY) seuraavasti: 1) Lisätään seuraava luetelmakohta: "- 399 L 0005: Euroopan parlamentin ja neuvoston direktiivi 1999/5/EY, annettu 9 päivänä maaliskuuta 1999 (EYVL L 91, 7.4.1999, s. 10)." 2) Poistetaan mukautuksesta sanat "Suomi" ja "Ruotsi" ja muutetaan sana "noudattavat" muotoon "noudattaa". 3 artikla Lisätään sopimuksen liitteessä II olevan X luvun 6 kohtaan (neuvoston direktiivi 89/336/ETY) seuraava luetelmakohta: "- 399 L 0005: Euroopan parlamentin ja neuvoston direktiivi 1999/5/EY, annettu 9 päivänä maaliskuuta 1999 (EYVL L 91, 7.4.1999, s. 10)." 4 artikla Direktiivin 1999/5/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 5 artikla Tämä päätös tulee voimaan 1 päivänä kesäkuuta 2000, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(5). 6 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 31 päivänä toukokuuta 2000. ETA:n sekakomitean puolesta F. Barbaso Puheenjohtaja (1) EYVL L 174, 13.7.2000, s. 53. (2) EYVL L 91, 7.4.1999, s. 10. (3) EYVL L 74, 12.3.1998, s. 1. (4) EYVL L 77, 26.3.1973, s. 29. (5) Ei ilmoitusta valtiosäännön asettamista velvoituksista.